laion/Wikipedia-Exotic huggingface dataset:
מסילת השלום

מסילת השלום היא תוכנית לשינוע סחורות בין תת היבשת ההודית לאירופה דרך איחוד האמירויות, ערב הסעודית, ירדן, ישראל ויוון, עליה הכריז נשיא ארצות הברית ג'ו ביידן בפסגת G-20 בספטמבר 2023. הרעיון לחבר את נמל חיפה למפרץ הפרסי במסילת רכבת מבוסס בחלקו על תוואי הרכבת החיג'אזית שחיברה בין אזורים שלעתיד יהיו ישראל, סוריה, ירדן וערב הסעודית. הבריטים הקימו את נמל חיפה מתוך מחשבה שהוא יוכל לשמש עבורם כחיבור בין חצי האי ערב לאירופה. כבר במחצית השנייה של העשור השני של המאה העשרים ואחת יזם שר התחבורה ישראל כץ את התוכנית "מסילות לשלום אזורי", שנועדה ליצור חיבור יבשתי לשינוע סחורות בין איחוד האמירויות לנמל חיפה. תוכנית זו, שהוצגה באפריל 2017, היוותה בסיס ראשוני לתוכנית הכוללת יותר עליה הכריז נשיא ארצות הברית בספטמבר 2023. בספטמבר 2023 במהלך פסגת G20 שהתקיימה באותה שנה בהודו, הכריז נשיא ארצות הברית ג'ו ביידן על התוכנית לחיבור תת-היבשת ההודית עם אירופה דרך האמירויות, סעודיה, ירדן, ישראל, ויוון. במעמד ההכרזה נכחו גם ראש ממשלת הודו נרנדרה מודי, יורש העצר של ערב הסעודית מוחמד בן סלמאן ונשיאת הנציבות האירופית, אורסולה פון דר ליין. בן סלמאן הודיע בפסגה כי ארצו תשקיע בפרויקט 20 מיליארד דולר. המסלול היבשתי בין נמל דמאם בסעודיה לנמל חיפה עומד על כ-2,000 ק"מ, זאת לעומת המסלול הימי דרך תעלת סואץ העומד על כ-6,000 ק"מ, מה שאומר שהמסלול היבשתי יקצר את מסלול שינוע הסחורות בכ-4,000 ק"מ, וגם יחסוך בתשלום המכס הנדרש בעת מעבר בתעלת סואץ. יש הרואים בהכרזה האמריקאית על התוכנית ניסיון לתת מענה להצעה דומה שניסתה סין ליזום ב-2013, וכן לתוכנית לחבר את רוסיה להודו דרך איראן. מדיה וקבצים בנושא מסילת השלום בוויקישיתוף בדרך ל"מסילת השלום": דיפלומטיית הרכבות הבין-מעצמתית, באתר INSS מזכר הבנות על עקרונות של המסילת השלום (אנגלית) יובל שדה, פרשנותגם בלי סעודיה, ישראל תקטוף את פירות הרכבת להודו, באתר כלכליסט, 10 בספטמבר 2023 איתמר אייכנר, רועי רובינשטיין, AP, צעד גדול לרכבת מסעודיה לישראל: ביידן הכריז על פרויקט עולמי ענק, באתר ynet, 9 בספטמבר 2023 דין שמואל אלמס, ‏רכבת מישראל לסעודיה? ארה״ב הכריזה על פרויקט הענק. כך זה יעבוד, באתר גלובס, 9 בספטמבר 2023 גיל תמרי, ביידן הציג את "רכבת השלום"; נתניהו: "חלום שהופך למציאות", באתר חדשות 13, 9 בספטמבר 2023
הספרייה היהודית-הונגרית

הספרייה היהודית-הונגרית (בהונגרית: Magyar–Zsidó Könyvtár) הייתה סדרה של ספרים בהונגריה (האימפריה האוסטרו-הונגרית) מתחילת המאה ה-20 בנושאי יהדות ושל יוצרים יהודים. הכרכים הבודדים פורסמו בבודפשט בשנת 1906 על יד המוציא לאור בשם Magyar–Zsidó Könyvtár Kiadóvállalat, דהיינו ההוצאה לאור של הספרייה היהודית-הונגרית. 1. מיקשה סאבולצ'י. פנינים מתלמוד והמדרש 2.בלה רווס. בדרכים נסתרות 3. יוז'ף פטאי. משוררים עבריים. מבחר מהשירה העברית החדשה 4. סיפורים של ישראל זנגוויל. תורגם על ידי אנדור גאבור. 5–6. חנוכה. ד"ר שמעון הבשי, ד"ר ארנולד קיש, ד"ר. שאנדור פלקי, ד"ר מיקלוש היידו, ד"ר ינה מולנאר, ד"ר ינה פהר, ד"ר דיולה וייסבורג, ד"ר אדולף שטראוס, דייזה גרגיי, שאמו הבר ועוד 7. ארנולד קיש. צעירים וזקנים. סיפורים קצרים 8. אישטוואן שאראנדי. האיש הדו-ראשי וסיפורים אחרים. 9. ד"ר לאיוש בלאו. קוסמים יהודים מהתקופה הקדומה ועד היום 10. שאנדור פלקי. ממשוררים זרים 11. ד"ר בלה ברנשטיין. 1848 ויהודי הונגריה 12. מיקלוש היידו. תמונות וציורים 13. מיהאי האיוש. תמונות הגטו 14. מסיפורי י"ל פרץ. עם דיוקן המחבר. תרגם והוסיף הקדמה מאת משה בולגאר גזה פטריק – אימרה בארצה : 1910–1901. אוסף של ספרים, כתבי עת, אטלסים ומפות הונגריות שפורסמו בשנים עם רפרטואר של כתבי עת מדעיים, בודפשט, 1917–1928 Magyar-zsidó könyvtár. Szerkeszti Patai József. 14 szám. (8-r.) Bpest, (1906.) A Magyar-Zsidó kvtár kiadóváll. Egy-egy füzet –.30… | MAGYAR KÖNYVÉSZET 1712–1920 | Kézikönyvtár, www.arcanum.com (בהונגרית) רשימה של סדרות ספרים הונגריות
ברטו יילדירים

ברטו אוזגור יילדירים (בטורקית: Bertuğ Özgür Yıldırım; נולד ב-12 ביולי 2002 בקאהיטהאנה שבטורקיה) הוא כדורגלן טורקי המשחק בעמדת החלוץ בקבוצת סטאד רן מליגת העל הצרפתית ובנבחרת טורקיה. יילדירים גדל במחלקת הנוער של סארייר. הוא ערך 31 הופעות ליגה במדי הקבוצה הבוגרת של המועדון במסגרת הליגה הטורקית השלישית, בהן הבקיע ששה שערים. ב-3 ביוני 2021 חתם יילדירים בהטאייספור מליגת העל הטורקית. ב-14 באוגוסט ערך את הופעת הבכורה שלו במועדון, בתיקו 1-1 נגד קסימפאשה במסגרת המחזור הראשון בליגה לעונת 2021/2022. ב-22 במאי 2022 הבקיע את שער הבכורה שלו במועדון, בניצחון 4-1 על גירסונספור במסגרת המחזור ה-38 בליגה. הוא ערך 35 הופעות ליגה במדי המועדון, בהן הבקיע ששה שערים. ב-17 בפברואר 2023, לאחר רעידות האדמה בטורקיה ובסוריה, הושאל יילדירים לאנטליהספור מליגת העל הטורקית עד לתום עונת 2022/2023. ב-6 במרץ ערך את הופעת הבכורה שלו במועדון, בהפסד 3-1 לקסימפאשה במסגרת המחזור ה-24 בליגה. ב-11 במרץ הבקיע את שער הבכורה שלו במועדון, בניצחון 4-0 על קייסריספור במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, בהן הבקיע שני שערים. ב-29 באוגוסט 2023 חתם על חוזה לחמש שנים בסטאד רן מליגת העל הצרפתית. ב-16 בספטמבר ערך את הופעת הבכורה שלו במועדון, בתיקו 2-2 נגד ליל במסגרת המחזור החמישי בליגה לעונת 2023/2024. ב-21 בספטמבר הבקיע את שער הבכורה שלו במועדון, בניצחון 3-0 על מכבי חיפה במסגרת שלב הבתים של הליגה האירופית לעונת 2023/2024. ב-8 בספטמבר 2023 ערך יילדירים את הופעת הבכורה שלו בנבחרת טורקיה, בתיקו 1-1 נגד נבחרת ארמניה במסגרת מוקדמות יורו 2024. במשחק זה הבקיע את שער הבכורה שלו בנבחרת. נכלל בסגל נבחרת טורקיה ליורו 2024. מדיה וקבצים בנושא ברטו יילדירים בוויקישיתוף ברטו יילדירים, באתר Transfermarkt ברטו יילדירים, באתר Soccerway ברטו יילדירים, באתר WorldFootball.net ברטו יילדירים, באתר National Football Teams ברטו יילדירים, באתר FootballDatabase.eu Hatayspor, 18 yaşındaki forvet Bertuğ Özgür Yıldırım'ı transfer etti באתר Cumhuriyet, ‏ 3 ביוני 2021 (בטורקית) BERTUĞ YILDIRIM, NOUVEL ATTAQUANT ROUGE ET NOIR באתר הרשמי של סטאד רן, 29 באוגוסט 2023 (בצרפתית) Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
קולגן

קוֹלָגֵן (Collagen) הוא החלבון השכיח ביותר בגופם של בעלי חיים רבים, ובהם האדם. הוא מהווה בין 25% ל־35% מכלל החלבונים בגוף, כ-80% מהחלבונים בעור הפנים וכ-6% ממשקלו של הגוף. הקולגן מיוצר בגוף במשך שנות החיים, אולם החל מסביבות גיל 30 יורד קצב ייצורו הטבעי. ג'לטין, שמשמש בבישול, הוא קולגן שעבר פירוק בעזרת מים (הידרוליזה). קולגן הוא חלבון מבני, המהווה את המרכיב העיקרי של הסיבים הלבנים ברקמות חיבור, דוגמת גידים, רצועות, עור, עצמות, כלי דם, מעיים וסחוס. קולגן גמיש, אך לא אלסטי, וזו הסיבה שהוא משולב בדרך כלל עם חלבון סיבי נוסף, אלסטין, המעניק אלסטיות. אחוז הקולגן מול האלסטין ברקמות שונות משתנה על פי תפקוד הרקמה. רקמות שנועדו לתת חוזק מכני, כמו גידים, יכילו כמות רבה של קולגן ומעט אלסטין, ואילו רקמות שחייבות לשמור על גמישות מקסימלית, כמו עורקים ובמיוחד אבי העורקים, וכן ריאות ועור, יכילו כמות גדולה של סיבים אלסטיים. הקולגן עשיר בשתי חומצות אמיניות, פרולין וגליצין. היחידה הבסיסית של קולגן היא חלבון דק וארוך שמורכב משלוש שרשראות סליליות בעלות סיבוב שמאלי, המלופפות יחד לסליל-על בעל סיבוב ימני, המחוזק בקשרי מימן. הגליצין תורם לייצוב המבנה על ידי יצירת קשרי מימן עם קבוצות קרבוקסיליות סמוכות. מקטעים קצרים של חומצת האמינו המיוחדת הידרוקסיליזין בקצה השרשרת של הקולגן חשובים ליצירת סיבי הקולגן. ישנם לפחות 16 סוגים שונים של קולגן, הנפוצים הם: קולגן מסוג I: מצוי בכמות הרבה ביותר ברקמת חיבור, גידים, עצמות. בעל חוזק מתיחה עצום. קולגן מסוג II: אופייני לסחוסים קולגן מסוג III : מצוי ברקמת חיבור דלילה ומתמחה בתמיכת תאים בודדים, כגון לימפוציטים, בקשרי לימפה ויטמין C חיוני לתהליך הביוכימי של בניית הקולגן. מחסור בוויטמין C גורם למחלת הצפדינה, שבה מתבטא המחסור בקולגן, בדימומים, היחלשות העור והעצמות ותסמינים נלווים. הקולגן תורם גם למראה הכללי בכך שהוא נותן נפח לעור. כאשר אדם מזדקן, הגוף מפסיק לייצר את הקולגן כמות הקולגן מצטמצת, והדברגורם לקמטים מכיוון שהעור, שנשאר באותו גודל צריך להקיף פחות נפח. בתעשיית הקוסמטיקה הקולגן נמכר כתוסף תזונה למטרות אסתטיות מטעמים כלכליים. תוספי קולגן לא יגיעו ליעדם בעור מכיוון שהם מפורקים בגוף עוד במערכת העיכול, כמו כל חלבון אחר הנצרך במזון. טיפולים קוסמטיים למתיחת העור כוללים הזרקת מילוי קולגן לעור. קיימת צביעה ספציפית לזיהוי קולגן המבוססת על Masson trichrome. קולגן שמתפרק בתגובת הידרוליזה הופך לג'לטין. קולגן לא מיוצר באופן טבעי על ידי צמחים, אבל באמצעות הנדסה גנטית פותח זן של טבק שמייצר קולגן. החברה הישראלית קולפלנט עוסקת בייצור ושיווק קולגן מזן טבק זה לצרכים שונים. ג'לטין Lodish H, Berk A, Zipursky SL, et al., Molecular Cell Biology, Section 22.3, New York: W. H. Freeman; 2000. קולגן, באתר אנציקלופדיה בריטניקה (באנגלית) קולגן, דף שער בספרייה הלאומית ספיר חבושה־לאופר, האם יש טעם לצרוך תוספי קולגן? מכון דוידסון, הזרוע החינוכית של מכון ויצמן למדע, 28 בספטמבר 2021. יעל דראל, איך נהפכו דובוני גומי לתעשיית ביוטי שמגלגלת מיליארדים?, באתר TheMarker‏, 16 ביוני 2023 ספיר חבושה-לאופר, האם יש טעם לצרוך תוספי קולגן?, באתר מכון דוידסון לחינוך מדעי, ‏2021-09-28 קולגן ממקור צמחי: לגדל חלבון אנושי בחממה, באתר "חדשנות ישראלית" יורם גביזון, קולפלנט פרסמה טיוטת תשקיף לגיוס של 25 מיליון דולר בנאסד"ק, באתר TheMarker‏, 21 באוקטובר 2016
לורה אוגה

לורה אוגה (בצרפתית: Laura Augé נולדה ב-17 בינואר 1992) היא שחיינית צורנית צרפתייה. השתתפה במשחקים האולימפיים (ריו דה ז'ניירו 2016), ב-4 אליפויות עולם (שאנגחאי 2011, ברצלונה 2013, קאזאן 2015 ובודפשט 2017) ובשלוש אליפויות אירופה (דברצן 2012, ברלין 2014 ולונדון 2016). אוגה נולדה וגדלה במרסיי, צרפת. היא למדה פיזיותרפיה. היא החלה להתאמן בשחייה צורנית כשהייתה בת שבע בקבוצת Pays d'Aix Natation (צר'). היא ניסתה ענפי ספורט רבים לפני שבחרה בשחייה צורנית כספורט המועדף עליה. באליפות העולם, שנערכה בשאנגחאי, הרפובליקה העממית של סין ביולי 2011 היא סיימה פעמיים במקום שמיני בתחרות הקבוצתית בתרגיל הטכני ובתרגיל החופשי. באליפות אירופה שנערכה בדברצן, הונגריה במאי 2012 היא סיימה במקום רביעי עם נבחרת צרפת בתוצאה של 87.590 נק'. באליפות העולם שנערכה בברצלונה, ספרד בסוף יולי 2013 היא סיימה במקום עשירי בתחרות דואט חופשי ביחד עם מרגו כרטייה בתוצאה של 86.620 נק'. באליפות אירופה שנערכה בברלין, גרמניה באוגוסט 2014 היא סיימה פעמיים במקום חמישי, בתחרות דואט ביחד עם מרגו כרטייה בתוצאה של 86.0667 נק' ועם נבחרת צרפת בתוצאה של 86.5667 נק'. באליפות העולם שנערכה בקאזאן, בוסיה בסוף יולי 2015 היא סיימה במקום שמיני בתחרות דואט חופשי ביחד עם מרגו כרטייה בתוצאה של 87.3667 נק' ובמקום תשיעי ביחד עם כרטייה בתרגיל טכני בתוצאה של 84.7751 נק'. באליפות אירופה שנערכה בלונדון, הממלכה המאוחדת במאי 2016 היא סיימה 3 פעמים במקום רביעי, ביחד עם מרגו כרטייה, בדואט חופשי בתוצאה של 86.2000 נק', בדואט טכני בתוצאה של 85.4442 נק' ועם נבחרת צרפת בתרגיל טכני בתוצאה של 84.1392 נק'. שלושה חודשים לאחר מכן, באולימפיאדת ריו דה ז'ניירו סיימה במקום שמיני בתחרות דואט ביחד עם מרגו כרטייה בתוצאה של 174.2491 נק'. באליפות העולם שנערכה בבודפשט, הונגריה ביולי 2013 היא סיימה במקום שמיני בתחרות הקבוצתית עם נבחרת צרפת בתוצאה של 85.0667 נק'. במסגרת סבב הגביע העולמי היא השתתפה ב-4 תחרויות עם נבחרת צרפת. בתחרות שנערכה בפריז במרץ היא זכתה במדליית זהב עם נבחרתה בתרגיל חופשי לפני ברזיל וישראל. מדיה וקבצים בנושא לורה אוגה בוויקישיתוף לורה אוגה, באתר הוועד האולימפי הבין-לאומי לורה אוגה, באתר olympedia.org "Laura Augé". les-sports.info. נבדק ב-30 ביולי 2013. {{cite web}}: (עזרה) [https://web.archive.org/web/20130621100052/http://www.ffnatation.fr/html/publications/nat_mag/2362.pdf Notre complicité est un atout], Magazine Natation, ‏21 יוני 2013 תוצאות רשמיות (באנגלית) תוצאות רשמיות (באנגלית) תוצאות רשמיות (באנגלית)
Huanjing

Huanjing (בתרגום לעברית:סביבה) היא סדרת לווייני חישה מרחוק סינים. לווייני הסדרה מיועדים לניטור הסביבה ועזרה בטיפול באסונות טבע. זוג הלוויינים הראשונים של הסדרה שוגר בשנת 2008. הם היו מצוידים בציוד אופטי לחישה מרחוק. בשנת 2012 שוגר הלוויין השלישי. זה היה לוויין אזרחי סיני ראשון שצויד במכ"ם מפתח סינתטי. מכ"ם זה שפעול ב-S-band נבנה ברוסיה במפעל "משינוסטרויניה". רגישות הלוויין הייתה נמוכה מהמתוכנן בגלל בעיות באנטנה והוא סיים את פעילותו מהר מהמתוכנן. לווייני הדור השני שוגרו בשנת 2020. הם היו בעלי רגישות מוגברת לעומת לוויינים ששוגרו בשנת 2008 והיו מסוגלים להעביר נתונים ברגישות של עד 3 מטר. שיגור הלוויינים נמשך ואוגוסט 2023 שוגר הלוויין השביעי של הסדרה שצויד במכ"ם מפתח סינתטי. כל השיגורים בוצעו ממרכז שיגור הלוויינים טאיואן. קליטת המידע מבוצעת בשלוש תחנות קרקע. מידע על שיגורים ולוויינים נתונים של הלוויינים הדור הראשון נתונים של לוויינים מתקדמים נתונים על מכשור שהותקן על לווייני הסדרה
תמסורת שמש וירח

תמסורת שמש וירח (באנגלית: sun and planet gear) היא מנגנון מכני להמרת תנועה קווית הלוך ושוב (אנ') לתנועה סיבובית ולהפך. ראשית השימוש בה במנועי קיטור משלהי המאה ה-18 הקרויים "מנועי קורה רוטטיביים" (rotative beam engines) (אנ'). במנועים אלה הפכה התנועה הקווית של בוכנת הקיטור לתנועה סיבובית של מכונה; במנועי הקורה הרגילים (אנ'), לעומת זאת, הניעה בוכנת הקיטור בוכנת משאבת מים, שגם היא נעה בתנועה קווית, ועל כן שימושם היה מוגבל ואף נקראו "מנועי שאיבה" (pumping engines). את המנגנון המציא מהנדס המכונות הסקוטי ויליאם מֶרְדוֹךְ, שעבד בחברת בולטון אנד ואט, אך הפטנט נרשם על שמו של ג'יימס ואט ב-25 באוקטובר 1781. שיקולים כספיים הם שדחפו להמצאה זו. באותה תקופה השתמשו כבר במנגנון הארכובה וגלגל התנופה שהמציא ג'יימס פיקארד (אנ') ב-1780, אך בולטון אנד ואט חיפשו פתרון אחר כדי לא לשלם תגמולים לבעל הפטנט. כשפקע תוקפו של הפטנט ב-1794, זנחו בולטון אנד ואט את תמסורת גלגלי השמש והירח והתקינו במנועים שייצרו את המנגנון הפשוט והיעיל יותר של פיקארד. לשני גלגלי השיניים של התמסורת מספר שיניים זהה. גלגל השיניים המניע מחובר לקצה הטלטל והוא קבוע למקומו, כלומר אינו מסתובב סביב צירו. גלגל השיניים המוּנָע מחובר לקצה גל הארכובה ומסובב אותו. המנגנון מאפשר כמובן גם פעולה הפוכה, כלומר המרת תנועה סיבובית לתנועה קווית הלוך ושוב, אז מתחלפים שני גלגלי השיניים בתפקידיהם. Woodcroft, B. (1846-1847): "Steam Naviagtion" in: Transactions of the Society for the Encouragement of Arts & c. 1846-1847. Vol. 1, part 1, New series, pp. 301-340. London. Woodcroft, Bennet (1854): Alphabetical Index of Patentees of Inventions from March 2, 1617 (14 James I.) to October 1, 1852 (16 Victoriae). First published 1854. London, Evelyn, Adams and Mackay, 1969. p. 554. Digitized copy in Hathitrust.org. Nuvolari, A. / Verspagen, B. / von Tunzelmann, N. (2003) The Diffusion of the Steam Engine in Eighteenth-Century Britain, Paper to be presented at the 50th Annual North American Meetings of the Regional Science Association International, Philadelphia, 20–22 November 2003. Archived in Archive.org. von Tunzelmann, G. N. (1978), Steam Power and British Industrialization to 1860. Oxford, Clarendon. תמסורת פלנטרית מדיה וקבצים בנושא תמסורת שמש וירח בוויקישיתוף Woodcroft (1854), p. 390. Woodcroft (1847-48), p. 317: "In the following year, 1781, James Watt obtained patent, the title of which is "His new invented method of applying the vibrating or reciprocating motion of Steam of Fire Engines to procure a continued Rotative or Circular Motion round an axis or centre, and thereby to give motion to the wheels of mills or other machines". Nuvolari (2003), p. 4. von Tanzelmann (1978), p. 20.
מרטינה

האם התכוונתם ל... מרטינה (קיסרית) – קיסרית האימפריה הביזנטית מייה מרטינה – זמרת בוסנית קוקו מרטינה – כדורגלן הולנדי-קוראסאואי צ'ארלס מרטינה – שחקן אמריקאי מרטין
טורקסאט

טורקסאט (בטורקית:Türksat Uydu Haberleşme Kablo TV ve İşletme A.Ş - חברת תקשורת טורקית שעוסקת בתחום תקשורת לוויינים ושידורי טלוויזיה בכבלים. החברה הוקמה על ידי ממשלת טורקיה בשנת 1990 תחת שם Türksat Milli Haberleşme Uyduları (Türksat National Communications Satellites). היא פועלת בשם הנוכחי החל משנת 2004. בבעלות החברה 100% של מניות Eurasiasat S.A.M שהוקמה בשנת 1996 ביחד עם איירוספסיאל לייצור לוויינים. הלוויין הראשון Türksat 1A שוגר בשנת 1994 ממרכז החלל הגיאני. זה היה לוויין במשקל 1,743 ק"ג. עקב בעיה במשגר השיגור הופסק אחרי כ-12 דקות. עוד באותה שנה שוגר לוויין Türksat 1B זהה שפעל עד לשנת 2006. נכון לשנת 2023 החברה מפעילה 5 לוויינים ושיגור לווין נוסף מתוכנן לשנת 2024. משקל הלוויינים גדל בהדרגה ומגיע בשיגורים אחרונים לכ-4,000 ק"ג. בנוסף לכך החברה משכירה מחברת SES חלק מיכולת של לוויין Astra 1D. מרכז בקרת לוויינים של החברה נמצא ליד אנקרה. בשנת 2008 הוקמה חברת בת להעברת טלוויזיה בכבלים ואינטרנט. אתר האינטרנט הרשמי של טורקסאט (בטורקית) אתר האינטרנט הרשמי של טורקסאט (באנגלית) נתוני שיגורים טורקסאט, ברשת החברתית אקס (טוויטר) נתוני לוויינים
משרד החינוך והנוער הלאומי (צרפת)

משרד החינוך והנוער הלאומי (בצרפתית: Ministère de l'Éducation nationale, de la Jeunesse et des Sports), המכונה גם משרד החינוך הלאומי, הוא משרד בממשלת צרפת. המשרד אחראי על מערכת החינוך הצרפתית, על בתי הספר ועל שילובם של בני הנוער מחוץ ובתוך בתי הספר. השר הנוכחי הוא גבריאל אטאל, שמונה ב-2022. תחילה נוצר המשרד כמועצה המלכותית להוראה ציבורית בשנת 1789 ולאחר מכן הפך למשרד "החינוך הציבורי". בשנת 1932 החליטה ממשלתו של אדואר הריוט לשנות את שם החינוך הציבורי ל"חינוך לאומי" על מנת לקדם את מדיניות הממשלה התומכת בשליטה הממלכתית בענייני חינוך במדינה. עם הקמתה של הרפובליקה החמישית, אומצה מדיניות ממשלתית הנוגעת לפעולות לטובת בני נוער בתוך ומחוץ לסביבת בית הספר כתוצאה מכך הוחלט להעביר את תחום הנוער והספורט בצרפת לתחום אחריותו של משרד החינוך ובכך שונה שמו בשלישית "משרד החינוך והנוער הלאומי" השם שמלווה את המשרד עד ימינו אנו. מקום מושבו של המשרד הוא מלון רוז'אולט, ארמון נאו-קלאסי מהמאה ה-18 הממוקם ברובע השביעי של פריז. מדיה וקבצים בנושא משרד החינוך והנוער הלאומי בוויקישיתוף אתר משרד החינוך והנוער הלאומי Le ministère de l'Éducation nationale, de 1789 à nos jours, Ministère de l'Education Nationale et de la Jeunesse (בצרפתית)
משרד הכלכלה והאוצר

משרד הכלכלה והאוצר (בצרפתית: Ministère de l'économie des finances et de l'inustrie) הוא משרד בממשלת צרפת, האחראי על יישום מדיניות הפיננסית והכלכלית של צרפת. בראשו עומד השר, חבר הממשלה המתמנה על ידי נשיא הרפובליקה. משרד הכלכלה והאוצר הוא אחד מהמשרדים החשובים ביותר בממשלת צרפת. שר האוצר והכלכלה הוא אחד מחברי הממשלה הבולטים אחרי ראש הממשלה. בניין משרד הכלכלה והאוצר ממוקם בברסי, ברובע ה-12 של פריז. הבניין שהוא חולק הוא עם משרד הגזברות הציבורית. תפקידי משרד האוצר והכלכלה: התווית המדיניות הכלכלית ניסוח חוקי מיסוי על ידי הפעלת סמכות ישירה על מועצת מדיניות המס (Direction de la législation fiscale) של המנהל הכללי לכספים ציבוריים. אחריות על תחום הרגולציה במדינה. קידום התעשייה, תיירות, עסקים קטנים, תחרות וביטחון צרכנים. מדיה וקבצים בנושא משרד הכלכלה והאוצר בוויקישיתוף אתר האינטרנט הרשמי של משרד הכלכלה והאוצר Composition du Gouvernement, gouvernement.fr (בצרפתית) Ministère de l'économie des finances et de l'industrie, gouvernement.fr (בצרפתית)
Runaway (U & I)

"Runaway (U & I)" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ג'וליה קרלסון וקתי דניס. השיר יצא ב-5 באוקטובר 2014 בהוצאת חברות התקליטים וורנר מיוזיק גרופ וביג ביט רקורדס. השיר מופיע כסינגל השני של אלבום האולפן הראשון של גלנטיס, Pharmacy. השיר נכתב על ידי ג'וליה קרלסון, אנטון רונדברג, גלנטיס, קתי דניס וסווידן, והופק על ידי גלנטיס וסווידן. נכון לספטמבר 2023, השיר הושמע למעלה מ-416 מיליון פעמים ביוטיוב, ולמעלה מ-801 מיליון פעמים בספוטיפיי. מידע על היצירה "Runaway (U & I)" באתר מיוזיק בריינז מידע על הסינגל "Runaway (U & I)" באתר מיוזיק בריינז מידע על היצירה "Runaway (U & I)" באתר Discogs מילות השיר "Runaway (U & I)" באתר Genius סרטון השיר "Runaway (U & I)" באתר יוטיוב מידע על השיר "Runaway (U & I)" באתר ספוטיפיי Galantis - Runaway (U & I) (Official Video), ארכיון מ-2023-09-14, נבדק ב-2023-09-12 Runaway (U & I), 2014-10-05, ארכיון מ-2023-06-08, נבדק ב-2023-09-12
No Money

"No Money" הוא סינגל של צמד המוזיקה האלקטרונית השוודי, גלנטיס, בשיתוף פעולה (ללא קרדיט) עם ריס בולימור. השיר יצא ב-31 במרץ 2016 בהוצאת חברת התקליטים ביג ביט רקורדס. הסינגל מופיע כסינגל המוביל של אלבום האולפן השני של גלנטיס, The Aviary. השיר נכתב והופק על ידי גלנטיס, סווידן, הנריק יונבק, אנדרו בולימור ודיגיטל פארם אנימלס. בשיר קיימות דגימות מהשירים "Amen, Brother" של הווינסטונס (אנ'),‏ "Think (About It)" של לין קולינס (אנ') ו-"Runaway (U & I)" של גלנטיס. נכון לספטמבר 2023, השיר הושמע למעלה מ-824 מיליון פעמים בספוטיפיי, ולמעלה מ-640 מיליון פעמים ביוטיוב. מידע על הסינגל "No Money" באתר מיוזיק בריינז מידע על היצירה "No Money" באתר Discogs מילות השיר "No Money" באתר Genius סרטון השיר "No Money" באתר יוטיוב מידע על השיר "No Money" באתר ספוטיפיי "No Money by Galantis on WhoSampled". WhoSampled. נבדק ב-2016-06-09. No Money, 2016-04-01, ארכיון מ-2023-06-08, נבדק ב-2023-09-12 Galantis - No Money (Official Video), ארכיון מ-2023-08-12, נבדק ב-2023-09-12
איך נפתח פה

איך נפתח פה הוא אחד מפיוטי הסליחות, הנאמרות בחודש אלול. את הפיוט חיבר רבי בנימין בן זרח, שאף חתם את שמו בסוף הפיוט. פיוט זה הוא הראשון לכלל פיוטי הסליחות, משמש כעין הקדמה, ולכך הוא מכונה 'פיוט פתיחה'. כאמור הפיוט הוא חלק מפיוטי סליחות, והוא נאמר על פי מנהג אשכנז (הן מנהגי אשכנז המזרחי והן המערבי)[דרוש מקור] בלילה הראשון של הסליחות, שחל באופן קבוע במוצאי שבת, והוא הפיוט הראשון שנאמר באותו לילה. המנהג לשבץ את פיוט הפתיחה הזה דווקא בפתיחת הלילה הראשון הוא קדום, ועולה כבר במחזור נירנברג מהמאה ה-14, אף על פי שלתוכן הפיוט אין קשר ליום מסוים דווקא. במנהג אשכנז הכללי (פפד"מ) הפיוט משמש כפיוט פתיחה בצום גדליה, ובמנהגים אחרים הוא נאמר בימים נוספים. כמקובל בפיוטי "פתיחה", הפיוט כתוב בחרוז מבריח (חרוז אחיד החוזר בסופי כל הטורים). ראשי הטורים יוצרים אקרוסטיכון בסדר הא"ב. הפיוט מסתיים במילים "כי על רחמיך הרבים אנו בטוחים", היוצר שרשור (אנ') לקטע התפילה הבא, הפותח במילים "כי על רחמיך הרבים אנו בטוחים". הפייטן פונה בפיוט לאלוהים (דר מתוחים= אלוהים שדר בשמים) ומתוודה על עוונות עם ישראל, שבשל כך נענשו בני ישראל בעונשים שונים, כגון בחורבן בית המקדש וגלות את עם ישראל מארץ ישראל. בהמשך תמה הפייטן על אותם שמרעים לעם ישראל מדוע הם מצליחים על אף אותן נאצות שהם מטיחים כלפי הקב"ה. אז טרם נמתחו הסליחה, באתר ספריא כתב יד של הפיוט, באתר הספרייה הלאומית פירוש על הסליחה איך נפתח פה, מאת שלמה הכט איך נפתח פה - ביאור לסליחה, מאת איתי אליצור. אברהם ויונה פרנקל, תפילה ופיוט במחזור נירנברג, עמ' 98 ו-101. ראה למשל סליחות כמנהג אשכנז, קרית ספר תשע"ו, עמ' 249.
טבצ'ניק

האם התכוונתם ל... אישים יאן טבצ'ניק – נגן אקורדיון יהודי אוקראיני פייבוש טבצ'ניק – סוחר ופוליטיקאי, ראש מועצת עפולה בתקופת המנדט הבריטי קלמן טבצ'ניק – רב באוקראינה ובארץ ישראל שונות הגן הלאומי והאוניברסיטאי ע"ש טבצ'ניק – גן לאומי בקמפוס האוניברסיטה העברית בהר הצופים שבירושלים שור טבצ'ניק – רשת בתי מרקחת בישראל
מירב נקר-סדי

מירב נקר-סדי (נולדה ב-29 ביולי 1970) היא ד"ר לסוציולוגיה וסופרת ישראלית זוכת פרס ספיר לספר ביכורים בשנת 2013. נקר-סדי נולדה וגדלה באור יהודה להורים עולים מעיראק. בצבא שירתה בנח"ל הייתה מכ"ית במחנה 80. היא בעלת תואר ראשון בסוציולוגיה וייעוץ חינוכי ותואר שני בסוציולוגיה, שניהם מאוניברסיטת תל אביב. עבודת המאסטר שלה עסקה בהחלטות ועדות השמה על צרכים מיוחדים של ילדים. ב-2007 סיימה דוקטורט בסוציולוגיה באוניברסיטת UCLA. עבודת הדוקטורט שלה עסקה במדיניות רווחת ההגירה בשנות ה-30 של ה'ניו דיל' ובשנות ה-60 הנוגעת לזכויות האזרח של השחורים. כיום מרצה נקר-סדי במכללה האקדמית בית ברל בתחומי סוציולוגיה, וחברה ישראלית וחינוך. בשנות ה-40 לחייה החלה נקר-סדי לכתוב ספרי פרוזה, לאחר שהתעסקה במשך השנים רק בכתיבה אקדמית. ספרה הראשון, אוקסנה, זכה בפרס ספיר לספר ביכורים בשנת 2013. ספרה השני, סמאדר, הגיע לרשימה המצומצמת של פרס ספיר בשנת 2018 וזיכה אותה בפרס ראש הממשלה לסופרים עבריים בשנת 2019. בשנת 2022 קובץ הסיפורים הקצרים "זה לא קרה" היה מועמד לרשימה הארוכה של פרס ספיר. לאחרונה, מפרסמת נקר-סדי מאמרים אקדמיים המשלבים כתיבה בגוף ראשון ונסמכים בעיקר על הז'אנר האוטואתנוגרפי. נקר-סדי היא אמא לשלושה ומתגוררת בגני תקווה. אוקסנה, בהוצאת אחוזת בית, 2013 סמאדר, בהוצאת ידיעות ספרים ובבל, 2017 זה לא קרה, בהוצאת ידיעות ספרים ובבל, 2021 מירב נקר-סדי באתר עברית מירב נקר-סדי, "אוקסנה": פרק מספרה של מירב נקר-סדי, באתר ynet, 21 בינואר 2013 שרי שביט, מירב נקר-סדי: "יש לי כבוד לאנשי השוליים", באתר ynet, 21 בינואר 2013 נטע הלפרין, עבודה לא זרה - ישראל היום - 21 בינואר 2014 גילי איזיקוביץ, "הכתיבה ריפאה את כל השדים והרוחות שלא הצליחו לעזוב אותי", באתר הארץ, 13 בינואר 2019 בגוף אני מבינה - ביקורת על הספר סמאדר - ישראל היום - 14 בדצמבר 2017 דפנה לוי - לחיות רגיל לגמרי - ביקורת על קובץ הסיפורים ״זה לא קרה״ - ישראל היום - 27 באוקטובר 2021 שרי שביט, מירב נקר-סדי: "יש לי כבוד לאנשי השוליים", באתר ynet, 21 בינואר 2013 ריאיון עם ד"ר מירב סדי נקר, באתר קרן אייסף לחינוך, ‏2019 מירב נקר סדי, ד"ר, באתר סגל המכללה האקדמית בית ברל. עידוא דגן, הסופרת מירב נקר סדי זכתה הערב בפרס ספיר, באתר הטלויזיה החברתית, ‏5 בפברואר 2014 ברכות למירב נקר-סדי על בחירת ספרה ״סמאדר״ לרשימה המצומצמת של פרס ספיר, באתר בבל הוצאת ספרים, ‏24 בדצמבר 2018 גילי איזיקוביץ, הסופרים יעל נאמן, אתגר קרת וניר ברעם בין מועמדי הרשימה הקצרה של פרס ספיר, באתר הארץ, 24 בדצמבר 2018 משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2019, באתר משרד התרבות והספורט, ‏24 בדצמבר 2019 רחלי פלנט רוזן, ‏אלה המועמדים לפרס ספיר לספרות לשנת 2022, באתר "סרוגים", 7 בנובמבר 2022 מירב נקר-סדי, ברשת החברתית פייסבוק